钦定古今图书集成/明伦汇编/闺媛典/第283卷 > 皇清十六 > 胡氏女
## 钦定古今图书集成/明伦汇编/闺媛典/第283卷 > 皇清十六 > 胡氏女

按《宜兴县志》：“胡氏女，胡世定女也。年十四，受聘于吴。十六将嫁，以父有越游不果。是年，吴子得癫疾，越五年不痊，吴听别字，女不可。又二年，父客死于越。又三年，吴子死，女年二十五，闻讣奔丧，取十年前所为合欢枕一，藏于箧，一装以自随。至丧所，启棺纳枕，抚膺长号。吴子病久，其母不复子之，至是感焉，亦哀恸仆” 地。葬毕，与吴母及吴祖母同居，资纺绩以供朝夕终老焉。